title: Oopart
text: Oopart (de l'anglés Out of Place artifacts, literalment obchectos difuera de puesto) ye un termin enfalcau per o naturalista y criptozoologo estatounitense Ivan T. Sanderson ta referir-se a un obchecto intresant historica, arqueolochica u paleontolochicament trobau en un contexto muito inusual u quasi imposible.
  
  O termin ye emplegau ta describir una graniza variedat d'obchectos dende anomalías estudiatas per as principals corrients scientificas a pseudo-arqueolochía muito luent d'ixas corrients, u obchectos que s'han contrimostrau estar falsificacions u tener explicacions mundans.
  
  En bellas ocasions, anque raras, a valura d'istos ooparts ye adempribiata per os scientificos. Per eixemplo quan resulta contrimostrau que bell obchecto estió creyau con una tecnolochía que previament se preixinaba que a  antiga cultura que lo construyó no en teneba pas.
  
  D'entre istos, cal esmentar a Lente de Nimrud y a maquina d'Antiquitera una pieza que cambeó a repleca scientifica que se teneba sobre as antigas tecnolochías. Ista ye un mecanismo con forma de reloch trobau drento d'una nau griega naufragata enta par d'o 150-100 aC (bellas mil anyadas antis de que estioron inventaus os relochs). Ista maquina ha resultau estar  una especie de computador mecanico y ha estau desaminau ante os rayos X per afamaus scientificos mudernos.
  
  Os ooparts son a ormino d'intrés ta creyaccionistas y atras collas de chents que rechiran evidencias que refuten a teoría d'a evolución u que repunten a noción d'un Diluvio Universal u mesmo vesitas alienichenas en un remoto pasau.
  
  Referencias 
  
  Pseudoarqueolochía